stanford-oval/wikipedia huggingface dataset:
ז'אן דה בריין
קיסר האימפריה הלטינית

בשנת 1229, לאחר שירות כמפקד הכוחות של האפיפיור בדרום איטליה, במהלכו השתתף בקרבות כנגד טריטוריות הכפופות לקיסר פרדריך השני וכניסה כחבר למסדר הפרנציסקני, הוזמן ז'אן דה בריין לשמש כמלך של האימפריה הלטינית. על פי ההסכם עם אבירי האימפריה, ז'אן דה בריין התחייב לחתן את בתו השנייה מריה דה בריין עם בודואין (בלדווין) מקוטרטניי- אז נער צעיר כבן 12 שלא הגיע לפרקו ובתמורה יקבל ז'אן דה בריין את כתר המלכות, אותו יחלק עם בולדווין בהגיעו לגיל עשרים על פי ההסכם אמור היה השלטון לעבור במלואו לידי בולדווין במותו של דה-בריין. הסכם הנישואים נערך בשנת 1229. ז'אן הוכתר בשנת 1231 ונישואי הזוג הצעיר נערכו בשנת 1234, בהיות מריה כבת תשע ובולדווין בן 16.
תשע שנים שלט ז'אן דה בריין על האימפריה הלטינית. התקוות שתלו בו ברוני הקיסרות, לפיהן יוכל דה בריין להפוך את הקערה והמומנטום ולהציל את האימפריה משקיעתה, לא התממשו.
האימפריה הלטינית, אחד מהשברים של האימפריה הביזנטית, ותוצר לוואי של מסע הצלב הרביעי, ניהלה מלחמת הישרדות מול האימפריה של ניקאה, ובעלי בריתה האימפריה הבולגרית השנייה, כאשר במאבקים משתתפים גם האימפריה של טרפזונטס ונסיכות אפירוס - אף הם רסיסים ביזנטיים עצמאיים. בשנת 1235 נחתמה הברית בין הצאר הבולגרי למלך ניקאה בנישואים של נסיכה בולגרית עם נסיך ביזנטי והצדדים פנו לסלק מדרכם את המטרד של האימפריה לטינית. במסע צבאי הצליחו בני הברית להפשיט את האימפריה הלטינית חסרת המשאבים מחלק גדול מנכסיה בתרקיה, ובשנת 1236 שמו את העיר קונסטנטינופול, בירת האימפריה והנכס הטרטוריאלי העיקרי שלה תחת מצור. תחת הנהגת ז'אן דה בריין וקומץ אבירים - 160 במספר, עמדה העיר תחת מצור בקרבות שהוכתרו על ידי היסטוריונים לטינים - קתולים כקרבות המכבים, והשוו את ז'אן דה בריין להקטור הטרויאני. אחת הסיבות לכישלון המצור נעוצה לא רק בהתנגדות העיקשת של המגינים אלא באי נכונותו של הצאר הבולגרי לקחת חלק פעיל במצור.
סוף דבר

ז'אן דה בריין נפטר ביום 27 במרץ 1237 ונקבר באסיסי בבזיליקה של פרנציסקוס הקדוש מאסיזי. אשתו נפטרה ביום 12 באפריל - 16 ימים לאחר מכן, ונקברה בספרד בקתדרלת סנטיאגו דה קומפוסטלה.
ראו גם

היסטוריה של ממלכת ירושלים
לקריאה נוספת

יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963, מהדורה שלישית מורחבת ומתוקנת, 1973, הדפסה שישית, 2005; הספר זכה בפרס ישראל בתרגומו לצרפתית בפרס האקדמיה הצרפתית.
יהושע פראוור, הצלבנים - דיוקנה של חברה פיאודלית, מוסד ביאליק, מהדורה ראשונה 1975, מהדורה שנייה מורחבת ומתוקנת 1985
Steven Runciman, A History of the Crusades, Cambridge university press, 1952 ISBN 0521061628
Christopher Tyerman, God's war: a new history of the Crusades, Harvard University Press, 2006
הערות שוליים

↑  יהושע פראוור, תולדות ממלכת הצלבנים בארץ ישראל, מוסד ביאליק ודביר, ירושלים 1971. כרך ב. עמוד 115
↑  Person Page, www.thepeerage.com
↑  http://crusades.boisestate.edu/Byzantium/15.shtml
↑  http://bartleby.com/65/jo/JohnBrie.html
↑  ז'אן דה בריין, באתר "Find a Grave" (באנגלית)
| --- | --- |
בקרת זהויות :  NLI: 987007515266405171  PLWABN: 9810554575605606  BIBSYS: 12012902  GND: 120108801  ISNI: 0000 0000 2190 6670  LCCN: n81007712  NTA: 120467445  SUDOC: 178760471  VIAF: 72706456   WorldCat (עם VIAF): 72706456 
הקבר של ז'אן דה בריאן בבזיליקה של פרנציסקוס הקדוש מאסיזי
פיגועי טרור נגד ישראלים בישראל ובשטחים ב-2015

| חלק מהסכסוך הישראלי-פלסטיני |
| --- | --- |

חיילי משמר הגבול בפיגוע בתלפיות
 תאריך:  שנת 2015
 מקום:  ישראל והשטחים
 סוג:  ציר זמן
 הרוגים:  27
 פצועים:  260
רשימת פיגועי טרור נגד ישראלים שהתרחשו במדינת ישראל ובשטחים בשנת 2015.
כרוניקה

פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו ממדינות נוספות.
כרוניקה > ינואר

8 בינואר – יהודי נדקר באורח קל-בינוני בשער שכם שבירושלים על ידי מחבל ערבי ממזרח העיר.
21 בינואר – פיגוע דקירה באוטובוס בתל אביב, ליד גשר מעריב: מחבל פלסטיני דקר 21 אנשים, 4 מהם במצב קשה והשאר במצב בינוני עד קל. המחבל נורה על ידי לוחמי יחידת נחשון של שירות בתי הסוהר, נפצע, ונעצר על ידי המשטרה.
כרוניקה > פברואר

22 בפברואר – מחבל פלסטיני בן 18 דקר צעיר חרדי בכיכר ספרא בירושלים. ראש עיריית ירושלים, ניר ברקת ומאבטחיו, שעברו במקום, השתלטו על המחבל ועצרו אותו.
כרוניקה > מרץ

6 במרץ – שש שוטרות מג"ב ואזרח נפצעו קשה וקל בפיגוע דריסה בשכונת שמעון הצדיק שבירושלים שביצע מחבל ערבי. המחבל נורה ונתפס.
כרוניקה > אפריל

8 באפריל – מחבל פלסטיני דקר שני ישראלים בצומת שילה שביהודה ושומרון, אחד מהם נפצע קשה. חייל צה"ל ירה במחבל והרג אותו.
15 באפריל – פיגוע הדריסה בצומת הגבעה הצרפתית: בפיגוע דריסה שבוצע בתחנת אוטובוס בגבעה הצרפתית שבירושלים מחבל פלסטיני דרס למוות אזרח ישראלי ופצע קשה ישראלית בת 20. המחבל נעצר.
25 באפריל – תושב א-טור בן 16 ניסה לדקור בסכין לוחמי מג"ב בירושלים ונורה למוות.
25 באפריל – מחבל פלסטיני דוקר שוטר מג"ב ליד מערת המכפלה ונורה למוות.
25 באפריל – פיגוע דריסה בירושלים, שוטרת נפצעה בינוני ו-3 שוטרים נפצעו קל. אמבולנסים ורכבי ביטחון שהגיעו לזירת הפיגוע הותקפו באבנים שיידו ערבים.
כרוניקה > מאי

14 במאי – פיגוע דריסה בגוש עציון שביהודה ושומרון, 4 צעירים נפצעו. המחבל הפלסטיני שביצע את הפיגוע נתפס ונעצר.
20 במאי – פיגוע דריסה סמוך להר הזיתים, 2 שוטרי מג"ב נפצעו, המחבל נורה למוות.
24 במאי – ליל חג השבועות – פיגוע דקירה ברובע המוסלמי סמוך לשער שכם, 2 צעירים נפצעו קל, המחבל נתפס לאחר מצוד קצר.
כרוניקה > יוני

19 ביוני – יהודי נרצח ופצוע בינוני בפיגוע ירי שביצעו 5 מחבלים מהפת"ח וכוחות הביטחון של הרשות הפלסטינית בעין בובין סמוך ליישוב דולב שבמערב בנימין. ביולי נתפס המפגע.
21 ביוני – שוטר מג"ב נפצע באופן אנוש בפיגוע דקירה סמוך לשער שכם אך הצליח לירות במחבל ולנטרלו.
24 ביוני – שני מחבלים פלסטינים מהכפר בית ליקיא רצחו במושב פדיה את החקלאי דוד בר-קפרא.
26 ביוני – מחבל פלסטיני ביצע פיגוע ירי במחסום בקעות בבקעת הירדן. חיילי מילואים של צה"ל השיבו באש והרגו אותו, ללא נפגעים ישראליים.
29 ביוני – פיגוע דקירה סמוך לקבר רחל שיהודה ושומרון. מחבלת פלסטינית דקרה חיילת ופצעה אותה באורח קשה בעמדת בידוק ביטחוני.
29 ביוני - פיגוע הירי ליד דומא (2015): ישראלי אחד נרצח ועוד 3 ישראלים נפצעו קשה בפיגוע ירי ליד שבות רחל. ביולי נלכדו המפגעים.
כרוניקה > אוגוסט

3 באוגוסט – בקבוק תבערה הושלך לעבר רכב ישראלי בצפון ירושלים. כתוצאה מכך הרכב נשרף ואחת הנוסעות נפצעה באורח בינוני.
6 באוגוסט – בפיגוע דריסה שביצע מחבל פלסטיני בשומרון, סמוך לשילה, נפצעו 3 חיילים, 2 מהם נפצעו קשה.
9 באוגוסט – פיגוע דקירה בכביש 443. מחבל פלסטיני נורה למוות לאחר שדקר ישראלי בתחנת דלק ופצע אותו באורח בינוני.
15 באוגוסט – שני פיגועי דקירה שביצעו פלסטינים, אחד בכביש 443 והשני בצומת הביתות. בשני המקרים ישראלים נפצעו. במקרה הראשון המחבל נורה ונעצר, במקרה השני המחבל נורה נפצע קשה ומת מפצעיו.
17 באוגוסט – מחבל פלסטיני, שהתחזה לחולה שאינו חש בטוב וביקש את עזרת השוטרים, דקר בצומת תפוח שוטר מג"ב שניסה לעזור ופצע אותו פצעים קלים. לוחם אחר ירה במחבל ופצע אותו אנושות, ולאחר זמן קצר מת המחבל מפצעיו.
19 באוגוסט – פיגוע סמוך למחסום המנהרות באזור ירושלים. חייל צה"ל נפצע בינוני ממטען חבלה שהושלך לעברו על ידי מחבל פלסטיני.
כרוניקה > ספטמבר

13 בספטמבר – פיגוע האבנים בירושלים: ישראלי נרצח כשמחבלים פלסטינים רגמו את רכבו באבנים, דבר שגרם לו להתקף לב ואיבוד שליטה על הרכב שהסתיים במותו.
פיגוע זה סימל את תחילת גל הטרור הפלסטיני (2015–2016).
כרוניקה > דצמבר

3 בדצמבר – פיגוע ירי במחסום חיזמא, לוחם נפצע קל, המחבל נורה למוות.
3 בדצמבר – פיגוע דקירה בשער שכם בירושלים, שוטר נפצע בינוני-קשה, המחבל נורה ונהרג.
4 בדצמבר – פיגוע דקירה בתל רומיידה בחברון, חייל צה"ל נפצע קל בפניו, שני המחבלים נהרגו.
4 בדצמבר – פיגוע דקירה בכפר עאבוד, חייל צה"ל נפצע באורח בינוני-קשה, המחבל נהרג.
4 בדצמבר – פיגוע דריסה בכפר סילואד, שני חיילי צה"ל נפצעו קל, המחבל נהרג.[דרוש מקור]
6 בדצמבר – פיגוע דקירה ודריסה ברחוב ירמיהו בירושלים, שני ישראלים נפצעו קל, המחבל נורה ונהרג.
7 בדצמבר – גנדי קאופמן נפצע קשה-אנוש ונפטר ב-30 בדצמבר, המחבל נורה ונהרג.
9 בדצמבר – פיגוע דקירה בחברון סמוך לבית הדסה, שני חיילי צה"ל נפצעו בינוני וקל. המחבל נהרג.[דרוש מקור]
9 בדצמבר – פיגוע ירי לעבר רכב ישראלי בשומרון, שני בני זוג ישראלים נפצעו קשה ובינוני.[דרוש מקור]
10 בדצמבר – פיגוע דריסה בכפר לובאן שבשומרון, 4 חיילים נפצעו – 1 במצב קשה, שניים בינוני ואחד קל. המחבל נמלט ונתפס יום למחרת.
14 בדצמבר – פיגוע דריסה בסמוך לגשר המיתרים בירושלים, 14 פצועים – תינוק במצב קשה, 3 במצב בינוני ו-10 במצב קל. המחבל נורה ונהרג.
15 בדצמבר – פיגוע דקירה באתר בנייה במודיעין-מכבים-רעות באמצעות גרזן, שני בני אדם נפצעו קשה ובינוני, המחבל נעצר.[דרוש מקור]
16 בדצמבר – שני פיגועי דריסה נגד כוח צה"ל במחנה הפליטים קלנדיה, נפצעו 3 חיילי צה"ל במצב בינוני וקל. שני המחבלים נורו ונהרגו.
19 בדצמבר – פיגוע דקירה ברעננה, נפצעו 3 בני אדם – 1 במצב קשה ו-2 במצב קל. המחבל נתפס.[דרוש מקור]
23 בדצמבר – פיגוע הדקירה בשער יפו: שני ישראלים נרצחו ושניים נוספים נפצעו באורח קשה שני המחבלים נהרגו.
24 בדצמבר – פיגוע דקירה באזור התעשייה אריאל, שני מאבטחים נפצעו בינוני, המחבל נורה ונהרג.
24 בדצמבר – פיגוע דריסה במועצה אזורית בנימין, נפצע חייל, המחבל נורה ונהרג.
24 בדצמבר – פיגוע אבנים בכיכר אדם, שני ישראלים נפצעו בינוני וקל.[דרוש מקור]
26 בדצמבר – פיגוע דריסה במחסום חווארה, חייל צה"ל נפצע קל, המחבל נורה ונהרג.[דרוש מקור]
27 בדצמבר – פיגוע דקירה בירושלים, חייל צה"ל נפצע קל, המחבל נעצר.
27 בדצמבר – פיגוע דקירה באזור חווארה, שני חיילי צה"ל נפצעו בינוני וקל, המחבלים נורו ונהרגו.
ראו גם

פיגועי טרור נגד ישראלים בישראל ובשטחים ב-2014
פיגועי טרור נגד ישראלים בישראל ובשטחים ב-2016
הערות שוליים

| פיגועי טרור נגד ישראלים בעשור השני של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • > |  |
| פיגועים נגד ישראלים שבוצעו בחו"ל | תקיפת שגרירות ישראל במצרים (9 בספטמבר 2011) • הפיגועים נגד הדיפלומטים הישראלים בהודו ובגאורגיה (13 בפברואר 2012) • פיגוע הירי בטולוז (11 במרץ 2012) • הפיגוע באוטובוס בנמל התעופה בורגס (18 ביולי 2012) • פיגוע ההתאבדות באיסטנבול (מרץ 2016) (19 במרץ 2016) • התקרית בשגרירות ישראל בעמאן (23 ביולי 2017) |  |
 1948–1999 • 2000–2009 • 2010–2019 • 2020–2029
פיגועי טרור נגד ישראלים בישראל ובשטחים ב-2016

| חלק מהסכסוך הישראלי-פלסטיני |
| --- | --- |
 תאריך:  שנת 2016
 מקום:  ישראל והשטחים
 סוג:  ציר זמן
 הרוגים:  18
 פצועים:  327
 
רשימת פיגועי טרור נגד ישראלים שהתרחשו במדינת ישראל ובשטחים בשנת 2016. בשנה זו נרצחו 18 ונפצעו מעל 320 ישראלים בפעולות טרור (מתוכם 180 בגל השריפות בישראל (2016)).
כרוניקה

להלן, נזכרים האירועים הבולטים יותר; לצידם, התרחשו מקרים רבים נוספים של ניסיונות פיגוע או פיגועים מתוכננים שלא פורסמו לפרטיהם. בנוסף, פיגועים רבים סוכלו על ידי כוחות הביטחון של ישראל בהובלת שירות הביטחון הכללי וצה"ל, ובסיוע הימ"מ ויחידות מסתערבים.

     פיגועים שיצאו מאזור יהודה ושומרון,      פיגועים שיצאו מרצועת עזה,      פיגועים שיצאו מלבנון,      פיגועים שיצאו ממצרים,      פיגועים שיצאו מישראל,      פיגועים שיצאו מירדן,      פיגועים שיצאו מסוריה,      פיגועים שיצאו מטורקיה,      פיגועים שיצאו ממדינות נוספות.
כרוניקה > ינואר

1 בינואר 2016 – פיגוע הירי ברחוב דיזנגוף (2016): בפיגוע ירי ברחוב מאיר דיזנגוף בתל אביב נרצחו 3 אנשים ונפצעו 7 נוספים, המחבל נהרג לאחר שבוע.
3 בינואר – פיגוע צליפה לעבר מערת המכפלה בחברון, צוערת נפצעה בינוני.
3 בינואר – פיגוע צליפה בהר חברון, חייל נפצע קל.
3 בינואר – ניסיון פיגוע דקירה בשכונת ארמון הנציב בירושלים, מחבל ניסה לדקור סכין לעבר גבר בתחנת אוטובוס, אך הסכין שלו לא חדרה והמחבל נמלט. לאחר סריקות, הוא נתפס ונלקח לחקירה.
4 בינואר – פיגוע דקירה סמוך למטה הארצי בירושלים, נערה בת 15 נפצעה קל.
5 בינואר – פיגוע דקירה בצומת גוש עציון, חייל נפצע קל, המחבל נורה ונהרג.
14 בינואר – פיגוע דקירה בהר עיבל, חייל נפצע קל והמחבל נורה ונהרג.
17 בינואר – מחבל חדר ליישוב עתניאל ורצח בדקירות את דפנה מאיר לעיני ילדיה. המחבל נמלט אך נעצר כעבור יומיים.
18 בינואר – חדירה ודקירה ביישוב תקוע, אישה בהריון נפצעה קשה, המחבל נפצע.
24 בינואר – פיגוע ירי לעבר רכב ישראלי בצומת הפרסה סמוך ליישוב דולב, ישראלי נפצע קל.
25 בינואר – פיגוע הדקירה בבית חורון: בפיגוע דקירה בבית חורון שלומית קריגמן נרצחה, אישה אחרת נפצעה בינוני. שני המחבלים שביצעו את הפיגוע נורו למוות.
26 בינואר – פיגוע דריסה בבית חורון, חייל נפצע באורח קל, המחבל נמלט.
27 בינואר – פיגוע דקירה בתחנת דלק בגבעת זאב, ישראלי נפצע באורח קשה, המחבל נעצר.
31 בינואר – פיגוע ירי סמוך לבית אל, 2 פצועים קשה ואחד בינוני, המחבל נהרג.
כרוניקה > פברואר

3 בפברואר – הפיגוע המשולב בשער שכם: פיגוע ירי ודקירה בשער שכם בירושלים, השוטרת הדר כהן נרצחה ושניים אחרים נפצעו באורח קשה ובינוני, שלושת המחבלים הפלסטינים נהרגו.
6 בפברואר – פיגוע דקירה ברהט, אישה נפצעה באורח בינוני-קשה.
7 בפברואר – פיגוע דקירה באשקלון, חייל נפצע קל, המחבל נהרג.
8 בפברואר – פיגוע דקירה ברמלה, ילד בן 11 נפצע בינוני, המחבל נתפס.
18 בפברואר – בפיגוע דקירה בסניף רמי לוי בשער בנימין חייל בחופשה נרצח ואזרח נפצע קשה, 2 המחבלים נורו ונפצעו קשה.
19 בפברואר – פיגוע דקירה בשער שכם בירושלים, שני שוטרי מג"ב נפצעו קל-בינוני וקל, המחבל נהרג.
24 בפברואר – הפיגוע בצומת הגוש: ניסיון דקירה בצומת גוש עציון, המחבל נפצע בינוני, קצין נהרג מאש כוחות צה"ל.
26 בפברואר – פיגוע דקירה בקניון מעלה אדומים, מאבטח נפצע אנושות.
28 בפברואר – בפיגוע דריסה בנצרת שוטר נפצע אנושות, וב-20 במאי נפטר מפצעיו. המחבל הסגיר את עצמו.
29 בפברואר – ניסיון לינץ' בשני חיילים צה"ל שנכנסו בשוגג לקלנדיה, רכבם של החיילים נשרף, 10 חיילי צה"ל נפצעו ומחבל ערבי אחד נהרג.
כרוניקה > מרץ

2 במרץ – 2 מחבלים חדרו ליישוב עלי ודקרו ישראלי. המחבלים נהרגו.
2 במרץ – פיגוע דקירה ליד הר ברכה, שני חיילים נפצעו קל-בינוני, 2 המחבלים נמלטו.
4 במרץ – פיגוע דריסה בצומת גוש עציון, ישראלי נפצע קל, המחבלת נורתה למוות.
8 במרץ – פיגוע דקירה בפתח תקווה, אזרח נפצע קל, הוציא את הסכין מגופו והרג באמצעותה את המחבל הדוקר כשנאבק עימו.
8 במרץ – פיגוע הדקירה בנמל יפו: בפיגוע דקירה בנמל יפו, אדם אחד נרצח, ו-11 נפצעו – 4 באורח קשה, 4 באורח בינוני ושלושה באורח קל על ידי מחבל בן 22 מקלקיליה.
9 במרץ – פיגוע דריסה וירי בתחנת הרכבת הקלה בירושלים ליד שער שכם, אדם אחד נפצע קשה, 2 המחבלים נורו למוות.
11 במרץ – פיגוע דקירה בעיר העתיקה בירושלים, ישראלי נפצע באורח בינוני, המחבל נעצר.
11 במרץ – פיגוע ירי בכביש 443, 2 חיילים נפצעו קל, המחבל נמלט.
14 במרץ – שני פיגועי דריסה סמוך לקריית ארבע, מספר חיילים נפצעו קל, שלושת המחבלים נורו למוות.
17 במרץ – פיגוע דקירה בצומת אריאל, צעירה נפצעה באורח קשה, שני המחבלים נהרגו.
19 במרץ – פיגוע דקירה במחסום בית מרקחת בחברון, שוטר מג"ב נפצע קל, המחבל נורה ונהרג.
24 במרץ – פרשת אלאור אזריה: בפיגוע דקירה בתל רומיידה בחברון חייל נפצע קל, אחד המחבלים נהרג מיד והשני נפצע קשה מאוד, ונורה למוות בידי חייל נוסף כשכבר לא נשקפה סכנה מהמחבל הפצוע. מעצרו של החייל היורה אלאור אזריה, העמדתו לדין פלילי והרשעתו בהריגה עוררו פולמוס ציבורי.
כרוניקה > אפריל

3 באפריל – פיגוע דקירה בראש העין, אישה נפצעה בינוני-קל. המחבלת נעצרה.
18 באפריל – הפיגוע בקו 12 בירושלים: בפיגוע התאבדות בקו 12 בירושלים, נפצעו 20 ישראלים, מהם אחת באורח קשה. המחבל נפצע אנוש וכעבור יומיים מת מפצעיו.
כרוניקה > מאי

2 במאי – פיגוע דקירה בסמוך לשער האריות בירושלים, אזרח אחד נפצע קשה ואחד נפצע קל, המחבל נתפס.
3 במאי – פיגוע דריסה בצומת הפרסה בדולב, חייל נפצע קשה ו-2 בינוני. המחבל נורה למוות.
10 במאי – פיגוע דקירה בארמון הנציב שבירושלים, שתי קשישות נפצעו בינוני, המחבלים נמלטו.
10 במאי – פיגוע מטעני חבלה סמוך לחיזמא, חייל נפצע קשה וחייל נוסף באורח קל.
21 במאי – פיגוע ירי לעבר אוטובוס תלמידים ישראלי ממוגן בתקוע, ללא נפגעים.
25 במאי – פיגוע בקבוק תבערה בבסיס עופרית בירושלים, שתי חיילות נפצעו קל ובינוני.
כרוניקה > יוני

8 ביוני – פיגוע הירי במתחם שרונה: בפיגוע ירי במתחם שרונה בתל אביב, נרצחו ארבעה בני אדם ו-16 נפצעו, שני המחבלים נתפסו.
21 ביוני – 3 אנשים נפצעו מיידוי אבנים בכביש 443, נער פלסטיני נהרג בשל טעות בזיהוי.
25 ביוני – פיגוע דקירה בנתניה, שני פצועים בינוני וקשה, המחבל נורה למוות.
30 ביוני – רצח הלל יפה אריאל: מחבל חדר לקריית ארבע ורצח ילדה בת 13. בנוסף לוחם כיתת כוננות נפצע קשה.
כרוניקה > יולי

1 ביולי – בפיגוע ירי בכביש 60 בדרום הר חברון נרצח מיכאל מרק, אשתו נפצעה קשה, שני ילדיהם נפצעו קל ובינוני. המחבלים נמלטו.
6 ביולי – פיגוע דריסה בצומת נווה דניאל, שלושה חיילים נפצעו קל.
9 ביולי – פיגוע ירי באזור צומת הטי שבין מיצד לאפרת, נפצע צעיר באופן בינוני.
17 ביולי – סוכל פיגוע מטענים בירושלים.
18 ביולי – פיגוע דקירה באזור אל-ערוב, שני חיילים נפצעו קל, המחבל נהרג.
31 ביולי – סוכל פיגוע עם שישה מטעני צינור במחסום חוצה שומרון.
כרוניקה > אוגוסט

11 באוגוסט – פיגוע דקירה במזרח ירושלים בשכונת א-טור, פצוע קל-בינוני, המחבל נמלט.
14 באוגוסט – מחבלת ביצעה פיגוע דקירה במחסום ליד היישוב שקד שבצפון השומרון. חיילת נפצעה קל. המחבלת נעצרה.
24 באוגוסט – פיגוע משולב של יידוי אבנים ודקירה בכביש גלעד שבשומרון, חייל נפצע קל, המחבל נהרג.
כרוניקה > ספטמבר

16 בספטמבר – פיגוע דקירה בחברון, חייל נפצע קל, המחבל נורה למוות.
17 בספטמבר – פיגוע דקירה סמוך לתל רומיידה בחברון, חייל נפצע קל, המחבל נהרג.
18 בספטמבר – פיגוע חדירה ודקירה באפרת, פצוע בינוני-קשה, המחבל נפצע אנוש.
19 בספטמבר – פיגוע דקירה בירושלים, שוטרת ושוטר נפצעו קשה מאוד ובינוני, המחבל נפצע.
19 בספטמבר – פיגוע דקירה במערת המכפלה בחברון, 2 מחבלים נהרגו.
כרוניקה > אוקטובר

9 באוקטובר – פיגוע ירי בשתי זירות בירושלים: בפיגוע שבוצע בתחנת הרכבת הקלה בגבעת התחמושת ובשייח' ג'ראח נרצחו אזרחית ושוטר יס"מ ונפצעו שישה, המחבל נהרג.
19 באוקטובר – מחבלת ניסתה לבצע פיגוע דקירה בצומת תפוח שבשומרון. לוחמי מג"ב שהיו במקום ירו בה וחיסלו אותה.
20 באוקטובר – חייל נפצע מיידוי אבנים בכביש 60 באזור חברון.
26 באוקטובר – שני מחבלים בני 8 ניסו לבצע פיגוע דקירה במגדל עוז.
30 באוקטובר – פיגוע דריסה באזור בית אומר, נפצעו קל שלושה לוחמי מג"ב, המחבל נהרג.
31 באוקטובר – פיגוע ירי במחסום ליד בית אל, נפצעו שלושה חיילי צה"ל באורח בינוני, המחבל נהרג.
כרוניקה > נובמבר

4 בנובמבר – סוכל פיגוע מטען נפץ במחסום צה"ל בחברון.
22 בנובמבר – החל גל שרפות להתפשט ברחבי ישראל, בפרט באזור הצפון והרי ירושלים. ראש הממשלה בנימין נתניהו, השרים גלעד ארדן, נפתלי בנט והמפכ"ל רוני אלשיך טענו כי ברבות מהן מדובר בטרור לאומני, וכי השב"כ ומשטרת ישראל פתחו בחקירה והחלו במעצר מציתים ומסיתים להצתות.
כרוניקה > דצמבר

13 בדצמבר – מחבלת ניסתה לבצע פיגוע דריסה במעבר קלנדיה שסמוך לירושלים, לא היו נפגעים והיא נעצרה.
14 בדצמבר – פיגוע דקירה בשער האריות בירושלים, שוטר נפצע קל. המחבל נורה ונהרג.
18 בדצמבר – פיגוע ירי לעבר רכב באזור עופרים שבבנימין, נפצע אזרח באופן קל, המחבלים נמלטו.
ראו גם

פיגועי טרור נגד ישראלים בישראל ובשטחים ב-2015
פיגועי טרור נגד ישראלים בישראל ובשטחים ב-2017
הערות שוליים

| פיגועי טרור נגד ישראלים בעשור השני של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • > |  |
| פיגועים נגד ישראלים שבוצעו בחו"ל | תקיפת שגרירות ישראל במצרים (9 בספטמבר 2011) • הפיגועים נגד הדיפלומטים הישראלים בהודו ובגאורגיה (13 בפברואר 2012) • פיגוע הירי בטולוז (11 במרץ 2012) • הפיגוע באוטובוס בנמל התעופה בורגס (18 ביולי 2012) • פיגוע ההתאבדות באיסטנבול (מרץ 2016) (19 במרץ 2016) • התקרית בשגרירות ישראל בעמאן (23 ביולי 2017) |  |
 1948–1999 • 2000–2009 • 2010–2019 • 2020–2029
כפר אחים

| --- | --- |

מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎54 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 811 תושבים
    - מתוכם, תושבי ישראל: 778 תושבי ישראל
 מפת מיקום  מפה דינמית   (למפת השפלה מוגדלת) כפר אחים(למפת השפלה רגילה) כפר אחים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אחים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר אחים31°44′41″N 34°45′25″E﻿ / ﻿31.7446162739312°N 34.7569759061161°E﻿ / 31.7446162739312; 34.7569759061161  heמפת היישובים של מועצה אזורית באר טוביה באדום - כפר אחים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

כְּפַר אַחִים הוא מושב במישור חוף יהודה, ממוקם כקילומטר צפונית מזרחית לעיר קריית מלאכי בסמוך לקטע כביש בין צומת מלאכי (קסטינה) לצומת מסמיה (ראם) בו חופף כביש 3 לאורך כ-4 קילומטרים לתוואי של כביש 40. המושב שייך למועצה אזורית באר טוביה.
היסטוריה

היישוב הוקם בשנת 1949 על ידי עולים דתיים מרומניה, צ'כוסלובקיה והונגריה בסמוך לחורבות הכפר הערבי קסטינה ובשטחי אדמותיו. הגרעין המייסד כלל עשרה זוגות צעירים, ללא ילדים. המושב נקרא בתחילה "קסטינה א'" וגם "יחיאל" עד שנקבע השם "כפר אחים" על ידי המתיישבים עצמם, על שמם של האחים אפרים וצבי גובר, בניהם של מרדכי ורבקה גובר מהמושב הסמוך כפר ורבורג, שנפלו במלחמת העצמאות.
המושב היה המושב הדתי הראשון שהצטרף להסתדרות. בשנת 1949 חברי המושב נמנו עם סיעת העובד הדתי בהסתדרות.
בתחילה הושיבה הסוכנות היהודית את העולים על שטח המחנה הצבאי הבריטי ששכן סמוך לקסטינה (אין מדובר בשדה התעופה הבריטי הסמוך). המתיישבים בקשו להקים משק חקלאי המספק חלב. לכל משפחה ניתנה פרה והוקצו 3.5 דונם, שטח שהוגדל בהמשך ל-6 דונם. אולם, ב-1950 הוקמה באותו שטח עצמו מעברת קסטינה, שהפכה לימים לקריית מלאכי. תחילה נעשה ניסיון לשלב בין ההתיישבות החקלאית והמעברה החדשה, אך המעברה התפתחה בעיקר בתחום התעשייה והמשק החקלאי התקשה להשתלב במקום.
לבעיה נמצא פתרון בדמות יוזמה של ממשלת שוודיה לממן הקמת יישוב עבור ניצולי השואה. במימון השוודי (כמיליון קרונות) הוקם כפר חקלאי מספר קילומטרים מצפון למעברה, וב-1953 הועברו מתיישבי קסטינה א', כפי שנקראה אז, אל הכפר השוודי. לאחר ההעברה נקבע שמו של הכפר כ"כפר אחים". המושב נחנך ב-30 בנובמבר 1953, ובחנוכתו נכחו נציג שוודיה בישראל נס מאלינג (אנ'), חברי פרלמנט שוודים, וראש עיריית סטוקהולם. במיקומו החדש של המושב, התגוררו במושב 69 משפחות, וכל אחת קיבלה 27 דונם.
ב-2007 הוקם בכפר אחים מסלול הפאמפטרק הראשון בישראל.
ידועי שם

בין ילדי המושב נמנה בני גנץ, הרמטכ"ל ה-20 של צה"ל וחבר הכנסת, שר הביטחון וראש הממשלה החלופי בממשלת ישראל השלושים וחמש. בין חברי המושב כיום נמנה שר הביטחון ישראל כץ.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מושב עולים אדוקים הצטרף להסתדרות, דבר, 11 באוקטובר 1949.
↑  איתן הלבן, כפר אחים – מושב פורח שנבל תוך שנתיים, למרחב, 2 בינואר 1963.
1 2  נחנך כפר אחים, הארץ, 1 בדצמבר 1953.
↑  מפמפמים את הפאמפטרק: אל תקראו לזה פארק אופניים, תקראו לזה מתקן אימונים, באתר ריצה, אופניים, טריאתלון, שחייה | שוונג, ‏2014-10-04
↑  אסף קמר וירון דרוקמן, בין גנץ לישראל כץ: תושבי כפר אחים עדיין מתלבטים, באתר ynet, 23 במרץ 2019
| --- | --- |
בקרת זהויות :  NLI: 987007467851405171  VIAF: 316601550   WorldCat (עם VIAF): 316601550 
האנדרטה לחללי מלחמת העצמאות בכפר אחים, בראש הרשימה צבי ואפרים גובר